Forslag til RÅDETS FORORDNING om bemyndigelse af Kommissionen til at give Finland tilladelse til at yde støtte til visse mængder af frø af græsmarksplanter

(forelagt af Kommissionen)

BEGRUNDELSE

I henhold til artikel 8 i forordning (EØF) nr. 2358/71 kan Finland efter tilladelse fra Kommissionen yde støtte til visse mængder af frø.

På grundlag af oplysninger fra Finland har Kommissionen sendt Rådet den rapport, der kræves i henhold til artikel 8 i forordning (EØF) nr. 2358/71.

Af rapporten fremgår det, at den støtte, som Finland har ydet til frø af græsmarksplanter siden tiltrædelsen, ikke har påvirket samhandelen mellem medlemsstaterne. Derfor må det konkluderes, at Kommissionen bør bemyndiges til at give Finland tilladelse til at yde støtte til produktion af frø af græsmarksplanter indtil den 31. december 2005, hvis de særlige klimaforhold i landet taler for det, og for at give den finske sektor mulighed for at tilpasse sig bestemmelserne i den fælles markedsordning for frø.

Der vil kunne ydes støtte til frøsorter af græsmarksplanter, der er nødvendige for dyrkningen i Finland, og som er tilpasset landets særlige klimaforhold og ikke opformeres i andre medlemsstater. Derfor bør Kommissionens bemyndigelse udelukkende omfatte frøsorter af græsmarksplanter, der kun dyrkes i Finland, og som er registreret i den finske sortsfortegnelse.

Forslaget har ikke nogen finansielle konsekvenser for Fællesskabet.

Forslag til

RÅDETS FORORDNING

om bemyndigelse af Kommissionen til at give Finland tilladelse til at yde støtte til visse mængder af frø af græsmarksplanter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2358/71 af 26. oktober 1971 om den fælles markedsordning for frø [1], ændret ved akten vedrørende Østrigs, Finlands og Sveriges tiltrædelse og senest ændret ved forordning (EF) nr. 1405/1999 [2], særlig artikel 3, stk. 4 og artikel 8,

[1] EFT L 246 af 5.11.1971, s. 1.

[2] EFT L 164 af 30.6.1999, s. 17.

under henvisning til forslag fra Kommissionen [3], og

[3] EFT C ... af ... , s.

ud fra følgende betragtninger:

(1) I henhold til artikel 8 i forordning (EØF) nr. 2358/71 kan Finland efter tilladelse fra Kommissionen yde støtte til visse mængder af frø.

(2) På grundlag af oplysninger fra Finland har Kommissionen sendt Rådet den rapport, der kræves i henhold til artikel 8 i forordning (EØF) nr. 2358/71.

(3) Af rapporten fremgår det, at den støtte, som Finland har ydet til frø af græsmarksplanter siden tiltrædelsen, ikke har påvirket samhandelen mellem medlemsstaterne. Derfor må det konkluderes, at Kommissionen bør bemyndiges til at give Finland tilladelse til at yde støtte til produktion af frø af græsmarksplanter indtil den 31. december 2005, hvis de særlige klimaforhold i landet taler for det, og for at give den finske sektor mulighed for at tilpasse sig bestemmelserne i den fælles markedsordning for frø.

(4) Der vil kunne ydes støtte til frøsorter af græsmarksplanter, der er nødvendige for dyrkningen i Finland, og som er tilpasset landets særlige klimaforhold og ikke opformeres i andre medlemsstater. Derfor bør Kommissionens bemyndigelse udelukkende omfatte frøsorter af græsmarksplanter, der kun dyrkes i Finland, og som er registreret i den finske sortsfortegnelse -

UDSTEDT FØLGENDE FORORDNING:

Artikel 1

Kommissionen bemyndiges til at give Finland tilladelse til indtil den 31. december 2005 at yde støtte til visse mængder af frø af græsmarksplanter, hvis landets særlige klimaforhold taler for det.

Kommissionens bemyndigelse omfatter udelukkende frøsorter af græsmarksplanter, der dyrkes i Finland, og som er registreret i den finske sortsfortegnelse.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand